912 C. PLINII HIST. NAT. LIB. XI. 



venena serpentium suctu corporibus eximerent. Quin et 

 subus serpentes in pabulo sunt , et aliis venenum est. 

 Quae insecta appellaviraus , omnia olei aspersu necan- 

 tur. Vultures unguento qui fugantur , alios appetunt 

 odores , scarabaei rosam. Quasdam serpentes scorpio 

 occidit. Scythae sagittas tingunt viperina sanie, et hu- 

 mano sanguine : irremediabile id scelus, mortem illico 

 affert levi tactu. 



Quae veneno pasta ipsa non pereunt, et gustata necant. 



CXVI. Quae animalium pascerentur veneno diximus. 

 Quaedam innocua alioqui, venenatis pasta noxia fiunt 

 et ipsa. Apros in Pamphylia et Ciliciae montuosis , sa- 

 lamandra ab his devorata , qui edere moriuntur. Nec 

 est intellectus ullus in odore , vel sapore : et aqua vi- 

 numque interimit salamandra ibi immortua , vel si om- 

 nino biberit , unde potetur : item rana , quam rubetam 

 vocant. Tantum insidiarum est vitae ! Vespae serpente 

 avide vescuntur , quo alimento mortiferos ictus faciunt. 

 Ideoque magna differentia est victus : ut in tractu pisce 

 viventium Theophrastus prodit , boves quoque pisce 

 vesci , sed non nisi vivente. 



